Prifysgol Aberystwyth - Ysgoloriaethau Sgiliau Economi Gwybodaeth (KESS)
Ysgoloriaethau Sgiliau Economi Gwybodaeth KESS II
Mae Ysgoloriaethau Sgiliau Economi Gwybodaeth (KESSII) yn weithgaredd sylweddol ar draws Cymru a gefnogir gan gronfeydd Cymdeithasol Ewrop (ESF) drwy Lywodraeth Cymru. Mae'n cysylltu cwmniau a sefydliadau gydag arbenigedd academaidd yn y sector Addysg Uwch yng Nghymru i ymgymryd â phrosiectau ymchwil ar y cyd. Yn dilyn prosiect KESS hynod lwyddiannus rhwng 2009 a 2014, mae KESS II bellach yn yr ail rownd gyllido a bydd yn darpau 645 o ysgoloriaethau dros gyfnod y gweithgaredd.
Pa fath o sefydliadau all gymryd rhan?
Gall amrywiaeth o gwmnïau a sefydliadau gymryd rhan yn KESS II, gan gynnwys gwmnïau Busnes-Meicro, busnesau bach a chanolig, cwmnïau mawr, Trydydd Sector a Mentrau Cymdeithasol. I fod yn gymwys, rhaid i chi fod â phresenoldeb gweithredol yn y Ardal Cydgyfeirio (Gorllewin Cymru a'r Cymoedd). Mae'r holl ysgoloriaethau KESS wedi'u hintegreiddio â rhaglen hyfforddi sgiliau lefel uwch ar gyfer y myfyriwr sy'n cymryd rhan, gan arwain at Wobr Datblygu Sgiliau Ôl-radd, a fydd yn mynd i'r afael â bylchau gwybodaeth. Rhaid i unrhyw brosiect ymchwil arfaethedig hefyd ddangos budd parhaol i'r Ardal Cydgyfeirio ar adeg y cais.
Pam Dewiswch KESS II
Mae pob prosiect wedi'i ddylunio'n benodol i fodloni anghenion eich cwmni. Yna, cynhelir y prosiect gan fyfyriwr ar lefel Meistri Ymchwil neu PhD, a gefnogir gan y cwmni a'r Brifysgol berthnasol. Dyma rai o'r fanteision o gymryd rhan yn KESS II:
Y cyfle i brofi hawliadau, canfyddiadau a phrofiadau ynglŷn â'ch cynnyrch, eich gwasanaeth neu'ch brand.
Ymchwil y gallwch chi siapio, gyda chymorth academaidd, i weddu anghenion eich cwmni.
Sefydlwch eich sefydliad fel llais awdurdodol ac arweinydd marchnad yn eich sector.
Myfyriwr penodol, wedi'i oruchwylio gan academydd, i weithio ar faes penodol i'ch busnes.
Cost isel iawn yn erbyn yr elw gall ei gynhyrchu ar gyfer eich cwmni.
Mae rhaid i brosiectau ymchwil hefyd gyd-fynd â sectorau blaenoriaeth Llywodraeth Cymru:
TGCH a'r Economi Digidol
Prosiect enghreifftiol: Arferion twristiaeth ddigidol byd-eang a datblygu economaidd ar gyfer Safleoedd Treftadaeth Byd UNESCO
Prosiect enghreifftiol: Datblygu technolegau arloesol ym maes iechyd merched yng nghyswllt gwneud diagnosis clinigol ynghylch anffrwythlondeb a chancr gynaecolegol
Carbon Isel, Ynni a'r Amgylchedd
Prosiect enghreifftiol:Tyfu tatws sy'n gwrthsefyll clwy tatws
Prosiect enghreifftiol:Datblygu cynnyrch ar gyfer rhyddhau cyffuriau ar y croen a drwy'r croen mewn modd rheoledig gan ddefnyddio dulliau encapsiwleiddio micro/nano a nodwyddau micro
Er mwyn bod yn gymwys i gael arian o Gronfa Gymdeithasol Ewrop, rhaid i brosiectau ddilyn y meini prawf canlynol:
Bydd yn rhaid i'r cwmni partner wneud cyfraniad ariannol blynyddol rhwng £3.5k a £4.5k +TAW (gan ddibynnu ar faint y cwmni).
Rhaid iddo berthyn i un o feysydd 'her mawr' Llywodraeth Cymru.
Rhaid iddo arwain at gymhwyster Gradd Meistri Ymchwil neu PhD. Ni all y myfyrwir ddal cymhwyster ar y lefel yma cyn yr ysgoloriaeth.
Rhaid iddo gael ei gwblhau cyn pen 3.5 blynedd ar gyfer PhD; 1 flwyddyn a 3 mis ar gyfer Meistri Ymchwil.
Tâl misol yn unol â chyfraddau RCUK: 3 mlynedd o gyllid sef £14,340 ar gyfer PhD; blwyddyn o gyllid sef £11,472 ar gyfer Meistri Ymchwil.
Ni fydd Prifysgol Aberystwyth yn codi ffioedd dysgu
Cyfle i fanteisio ar lu o hyfforddiant sgiliau lefel uwch a phresenoldeb yn Ysgol Breswyl Graddedigion KESS. Rhaid i bawb sy'n cymryd rhan gwblhau Dyfarniad Datblygu Sgiliau Ôl-raddedig KESS.
O leiaf 30 diwrnod y flwyddyn yn gweithio gyda'r partner cwmni ar eu prosiect penodol.
Rhaid i'r myfyrwyr gwblhau a chyflwyno eu traethawd mewn 3.5 blynedd ar gyfer PhD; 1 flwyddyn a 3 mis ar gyfer Meistri Ymchwil.
Beth yw'r dyddiad cau nesaf ar gyfer Ffurflenni Cais am Brosiect?
Y dyddiad cau nesaf yw 8 Chwefror 2018.
Am fwy o wybodaeth gwelwch KESS II Taflen Ffeithiau i Gwmniau
Cyfraniadau Ariannol y Cwmni
Mae'n ofynnol i'r cwmni wneud cyfraniadau arian parod. Bydd costau'n amrywio gan ddibynnu ar faint a math y sefydliad. Sylwch fod y engrhaifft cost isod am y flwyddyn, a bydd angen x3 mlynedd ar gyfer PhD a x1 mlynedd ar gyfer Meistri Ymchwil:
MAINT Y SEFYDLIAD
CYFRANIAD ARIAN PAROD*
<10 £3.5k
<50 £3.5k
<250 £4k
>250 £4.5k
Dibynnau ar faint y sefydliad
*Mae'r cyfraniadau yn destun TAW
Cynaliadwyedd & KESS2
Mae KESS2 fel prosiect wedi ymrwymo i weithredu mewn modd cynaliadwy. Rydym yn gweithio tuag at sicrhau bod ein tîm a'n partneriaid yn gallu dangos ein bod yn rhoi ystyriaeth briodol i lesiant y genhedlaeth bresennol a chenedlaethau'r dyfodol yn ein holl withgareddau, fel ein bod yn gallu byw, gweithio a chreu'r Cymru mae pawb eisiau. Am ragor o fanylion, ewch i dudalennau Cynaliadwyedd gwefan KESS2.
Lleoliadau Ysgoloriaeth a Ffurflenni Cais Cyfredol (Current Scholarship Vacancies and Application Forms)
Tîm KESS, Ymchwil, Busnes ac Arloesi, Canolfan Delweddu, Penglais, Aberystwyth, Ceredigion, SY23 3BF